text: DM i skoleskydning
  24 november 2012 kl. 15.37
  Lørdag skød 5. klasses elever fra hele landet løs i finalen i Skoleskydning i Vingsted. Alslev skole ved Varde blev en flot nummer to.
  På landsplan har over 8000 elever fra 5. klasse netop deltaget i det populære og anderledes idrætstilbud: Skoleskydning. 
  En årligt tilbagevendende begivenhed, som ca. 160.000 elever har prøvet kræfter med de seneste 17 år. Eleverne har trænet i perioden fra september til november, og de bedste har nu kvalificeret sig til den store endelig finale, som fandt sted i dag.
  Skydning er en sportsgren, hvor man kan være med, uanset om man er høj, lav, tyk eller tynd. Det kræver ikke en bestemt fysik at gå til skydning, og der er plads til alle - hvad enten man er konkurrenceminded, eller bare gerne vil udfordre sig selv.
  Seks 5.klasser fra TV SYDs sendeområde havde kvalificeret sig til finalestævnet. Og Alslev skoel vandt altså sølv ved mesterskabet
  